als_Latn dik_Latn sag_Latn
Kryeministrja norvegjeze, Erna Solberg deklaroi se nuk do të marr pjesë në ceremoninë e shënimit të ngjarjeve të vitit 1915 që organizohet në Armeni.
Solberg, e cila refuzoi ftesën e Presidentit të Armenisë, Serzh Sarkisjan, deklaroi se për vendin e saj marrëdhëniet me Turqinë janë më të rëndësishme.
“Turqia në lidhje me këtë çështje shumë herë propozoi hapjen e arkivave të saj për studim nga historianë të pavarur, por Armenia asnjëherë nuk iu qasë këtij propozimi. Sipas meje kjo çështje i takon historianëve dhe nuk duhet përdorur si një mjet politik”, tha Solberg.
Ndërkaq edhe Sekretari i Kryeministrisë së Norvegjisë, Baard Glad Pedersen ka thënë se “vendimet për çështjet historike duhen lënë historianëve”, ndërsa shtoi se “Kjo është një çështje shumë e diskutueshme viteve të fundit. Mirëpo me vendimet e Kombeve të Bashkuara janë të përcaktuara kriteret se çfarë mund të quhet gjenocid. Prandaj le të lëmë që historianët të vendosin për këtë çështje”.
als_Latn als_Latn als_Latn als_Latn